
            jegyző
Tisztelt Képviselő-testület!
A legutolsó képviselő-testületi ülés után hirdették meg a Magyar Falu Program Felelős állattartás elősegítése (2025) pályázatot, melynek célja a település állategészségügyi helyzetének támogatása, lakosság tulajdonában lévő ebek, macskák ivartalanítása, veszettség elleni oltása, és transzponderrel történő megjelölés által.
Az elmúlt hetekben – állatvédő szervezet bevonásával is – felmértük, hogy milyen igény van ezen beavatkozások elvégzésére.
A felmérés alapján (tartalékkal együtt számolva), az állategészségügyi szolgáltató árlistája szerint 1 500 000 Ft összegű projekt került összeállításra.

A pályázat önrész nélkül megvalósítható, mindössze egy a Magyar Államkincstárnál vezetett elkülönített számla nyitása volt szükséges.

A támogatási kérelem benyújtási határideje 2025. szeptember 27-e, így jelen döntés a benyújtott pályázat megerősítését szolgálja.

Figyelemmel a beadási határidőre, a fentiek szerint a kérelem – jelen napirend tárgyalásakor - benyújtásra került, az elbírálás megkezdődik, döntést várhatóan december elején kapunk.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Borzavár, 2025. szeptember 25.
	
	Skobrák Viktória

	
	polgármester


Határozati javaslat
Borzavár Községi Önkormányzat Képviselő-testületének
…/2025.(…) határozata
pályázat benyújtása tárgyában

Borzavár Községi Önkormányzat a Magyar Falu Program MFP-FAE/2025 – Felelős állattartás elősegítése című pályázati felhívásra vonatkozóan benyújtott, alábbi tartalmú pályázatot jóváhagyja:
	A projekt címe:
	Felelős állattartás elősegítése Borzaváron 

	Projekt költségvetése:
	Támogatási igény: 1 500 000 Ft
Támogatás mértéke: 100% 


Felelős: 
Skobrák Viktória polgármester

Határidő: 
 azonnal

